Document ID: /roh_data/filtered/fineweb-2-filterrobots_roh.jsonl.gz/55567

Ils 27 da november 2018 aveva la Curt da Cassaziun a Milaun decidì da nov davart la brutalitad dal murdraretsch dubel en la Val Puschlav. Ils derschaders han sin quai annullà il chasti da «vita duranta» e remplazzà el cun ina condemnaziun da 30 onns.
L'um da la Moldavia ha sin quai fatg recurs tar la Curt da Cassaziun da Roma e vuleva cuntanscher in'ulteriura reducziun. Quai han ils derschaders ier refusà, sco RSI rapporta.
L'um da la Moldavia aveva mazzà avant nov onns conjugals puschlavins a Zalende sper Brusio. Ensemen cun el era er vegnì condemnà in um da la Vuclina per avair dà l’incumbensa dal murdraretsch. Quel era vegnì sentenzià a 21 onns praschun ed ha survegnì dus ulteriurs onns suenter il recurs a Milaun, damai 23 onns.
RR novitads 17:00